**OBRAZOVANJE ODRASLIH**

**Škola za montažu instalacija i metalnih konstrukcija**

**Adresa: Sveti Duh 129, 10 000 Zagreb**

**voditelj Vasko Hrkić, prof.**

**Kontakt: 099/311-3857**

Sadržaj

[Programi za stjecanje srednje stručne spreme 1](#_Toc118961056)

[Programi prekvalifikacije 2](#_Toc118961057)

[Programi usavršavanja 3](#_Toc118961058)

[Program osposobljavanja 4](#_Toc118961059)

# Programi za stjecanje srednje stručne spreme

Polaznici upisani u programe srednjoškolskog obrazovanja odraslih stječu srednjoškolsko obrazovanje polaganjem ispita, sudjelujući u konzultativno-instruktivnoj ili dopisno-konzultativnoj nastavi, ovisno o natječaju i godišnjem planu i programu.
Konzultativno-instruktivna i dopisno-instruktivna nastava organizira se i izvodi na osnovi izvedbenoga nastavnog plana i programa kojim su utvrđeni sadržaji, skupne i pojedinačne konzultacije.

Konzultativno-instruktivna nastava izvodi se s manjim brojem sati od fonda sati nastave predviđenih za programe redovitih učenika, s tim da taj broj sati ne može biti manji od 50% sati u redovitoj nastavi.

Broj sati praktične nastave-naukovanja ne umanjuje se.
Polaznik je obvezan prisustvovati skupnim konzultacijama.
Programi praktične nastave izvode se kao redovita nastava. Polaznik praktičnu nastavu-naukovanje obavlja kod licenciranog obrtnika-poduzeća sa kojim sklapa ugovor o naukovanju-praktičnoj nastavi. Ukoliko polaznik nije istovremeno zaposlen kod istog poslodavca treba sklopiti ugovor o volontiranju ili na neki drugi način regulirati svoj radni status (Škola ne preuzima nikakve obveze).

Škola ne preuzima obveze pronalaženja gdje će polaznik obaviti praktičnu nastavu-naukovanje.

Polaznik je dužan sam regulirati osiguranje u slučaju ozljeda na radu.

Temeljem pismenog zahtjeva polaznika, Škola može polazniku, ispunjenje obveze iz praktične nastave priznati odgovarajuće radno iskustvo.

Zahtjev za priznavanje praktične nastave obavezno sadrži izjavu poslodavca da (je) polaznik radi na poslovima koje upisuje (izjava se popunjava na propisanom obrascu) i kopija Radne knjižice, ovjerena kod javnog bilježnika ili Ugovor o radu, iz kojeg je vidljivo da je polaznik bio zaposlen kod dotičnog poslodavca .

Svoje znanje polaznik dokazuje na ispitu.

# Programi prekvalifikacije

**Programi:**

**Vodoinstalater**

**Plinoinstalater**

**Instalater grijanja i klimatizacije**

**Limar**

**Bravar**

**Rukovatelj samohodnim građevinskim strojevima**

**Prekvalifikacija je stjecanje novog zanimanja nakona završene srednje škole.**

**Programom prekvalifikacije utvrđuje se razlika stručnih predmeta između stečene školske ili stručne spreme i stručne spreme koja se stječe završavanjem programa srednjoškolskog obrazovanja u Školi.**

Sadržajne i predmetne razlike utvrđuje Povjerenstvo za utvrđivanje sadržajnih i predmetnih razlika Škole.

Povjerenstvo se sastoji od tri člana: voditelj obrazovanja odraslih, predsjednik stručnog aktiva stručnih predmeta, predsjednik stručnog aktiva općeobrazovnih predmeta.

U spornim slučajevima Povjerenstvo traži mišljenje Nastavničkog vijeća

Ravnatelj, na osnovu  prijedloga Povjerenstva, donosi rješenje za svakog polaznika ponaosob.

Svaki polaznik će dobiti svoje Rješenje za program prekvalifikacije iz kojega je vidljivo koji predmeti se priznaju, a koji se moraju polagati.

Programi prekvalifikacije traju najkraće šest mjeseci (jedno polugodište), a najduže kao program za stjecanje srednje stručne spreme (tri godine).

# Programi usavršavanja

**Programi:**

Program usavršavanja za specijalističke poslove montaže instalacija

Program usavršavanja za specijalističke poslove montaže konstrukcija

Program usavršavanja za specijalističke poslove rukovanja građevinskom mehanizacijom

Program usavršavanja za poslove servisera jednostavnih plinskih trošila

Program usavršavanja za poslove servisera aparata za grijanje i pripremu tople vode

Program usavršavanja za poslove servisera plinskih industrijskih trošila

Programi usavršavanja namijenjeni su polaznicima sa završenim srednjim obrazovanjem onih zanimanja za  koje proširuju svoje znanje u skladu s potrebama na tržištu rada i razvojem novih tehnologija.

Program usavršavanja traje najkraće jednu školsku godinu, a najdulje dvostruko dulje.

# Program osposobljavanja

**Programi:**

- graver,

- izolater cjevovoda,

- ljevač poliuretana,

- monter - skelar,

- monter lakih konstrukcija (Al i Če profili),

- monter pregradnih stijena,

- monter spuštenih stropova,

- rukovatelj agregatima na struju i priključcima,

- rukovatelj autodizalicama,

- rukovatelj autopumpama za beton,

- rukovatelj bagerima,

- rukovatelj bagerima na plovnim objektima,

- rukovatelj cjevopolagačima,

- rukovatelj dozerima,

- rukovatelj drobiličnim postrojenjima i separacijama,

- rukovatelj električnim pumpama za vodu,

- rukovatelj grederima,

- rukovatelj kompresorima do 12 bar i priključnim alatima (garniturama),

- rukovatelj kosilicama,

- rukovatelj kranskim dizalicama,

- rukovatelj mosnim dizalicama,

- rukovatelj motornim pilama,

- rukovatelj motornim vibro-nabijačima,

- rukovatelj pilama za asfalt,

- rukovatelj pneumatskim strojevima za pjeskarenje,

- rukovatelj postrojenjima za proizvodnju asfalta,

- rukovatelj postrojenjima za proizvodnju betona,

- rukovatelj pumpama za beton,

- rukovatelj rovokopačima - utovarivačima,

- rukovatelj samohodnim valjcima,

- rukovatelj samoutovarnim priključcima na vozilima,

- rukovatelj skreperima,

- rukovatelj specijalnim bagerima,

- rukovatelj specijalnim i tunelskim bušilicama,

- rukovatelj strojevima za čišćenje javnih površina,

- rukovatelj strojevima za hidrosjetvu,

- rukovatelj strojevima za polaganje asfalta,

- rukovatelj strojnim izolirkama,

- rukovatelj toranjskim dizalicama,

- rukovatelj traktorskim priključcima,

- rukovatelj uređajima za strojno žbukanje,

- rukovatelj utovarivačima,

- rukovatelj viličarima,

- signalist i vezač tereta,

- zavarivač svornjaka.